มีตุ่มสีขาว เล็กๆ ยุรวมกันเป็นกลุ่ม ไม่แสบ ไม่คัน ไม่เจ็บ แต่มันเริ่มรามขึ้นกลังจากมีเพศสัมพันธ์บ่อยๆ อยากทราบว่ามันคืออะไรค่ะ
สวัสดีค่ะ อาการตุ่มสีขาวๆดังกล่าวมา ไม่แน่ใจว่าเป็นที่ใด แต่คาดว่าน่าจะเป็นบริเวณอวัยวะเพศหญิง ซึ่งอาจเกิดจาก1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการแยกโรคต้องอาศัยการตรวจร่างกายร่วมด้วยค่ะสังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ให้รีบไปพบแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่